" Go tokafatsa thulaga nyo ya go dira dikopoMo go lekeng go tokafatsa thula -ganyo ya bona ya go dira dikopo go dira gore e nne bonolo go dirisiwa ke badiradikopo, Tona Nzimande a re monongwaga NSFAS e tlile ka dikarolo di le dintsinyana tsa go tokafatsa thulaganyo eno go dira gore go nne bonolo go dira dikopo.A re thulaganyo ya NSFAS ya go dira dikopo mo inthaneteng sebopogo sa yona se fetotswe maitlhomo e le go dira gore e se kopakopanye ditlhogo tsa badiradikopo mmogo le go dira gore e se farologane go le kalo le dithulaganyo tse dingwe tse badiradikopo ba tlwaetseng go di dirisa go tshwana le WhatsApp, Twitter, Facebook le Instagram“Thulaganyo eno ka boyona e nolofaditswe mme le dipotso tse di bodiwang mo go yona go bonolo thata gore mang le mang mo setšhabeng a tlhaloganye gore di tlhoka eng. Se sengwe gape ke gore jaanong badiradi kopo ba ka kgona go emisa seo ba se dirang ba boe ba tswele pele ka seo ba neng ba se dira mo nakong e e tlang ntle le gore seo ba setseng ba se dirile se latlhege mme ba tshwanele ke go simolola kwa tshimologong, seno se ne se se teng mo thulaganyong e e neng e dirisiwa mo nakong e e fetileng, o tlhalositse jalo.“Mo godimo ga diphetogo tse di dirilweng, NSFAS e tsentse tirisong dithulaganyo tse dingwe tse dintšhwa tsa go dira dikopo go thusa badiradikopo ba maemo a a farologaneng segolo jang jaaka badiradikopo ba le bantsi e le bašwa mme bontsi bo ithatela go dirisa ditsela tsa thekenoloji,” Tona Nzimande o tlaleleditse ka go rialo.Dithulaganyo tse dintšhwa tseno go akareditswe tsa mananeo a megala, a di-SMS le WhatsApp, mo motho a ka kgonang go dira kopo ya go tlamelwa ka matlole a NSFAS, mmogo le go sala morago kopo ya gagwe gore e tsamaya kae le go kgona go e phimola fa a batla mmogo le go kgona go dira dilo tse dingwe gape tse dintsi tse a ka tlhokang go di dira. Mo malobeng dilo tseno tsotlhe di ne di diriwa fela mo webesaete.Se sengwe gape, go netefatsa gore ga go kopo epe e e tlogelwang kwa morago, Tona Nzimande o tlhalositse gore NSFAS e tla rebola letsholo le le tla lebang kwa baaging, go dira bonnete jwa gore batho ba ba senang didirisiwa tse di tlhokagalang tsa thekenoloji tsa go dira dikopo ba neelwa thuso e ba e tlhokang gore le bona ba kgone go dira dikopo.